b'\n_START_ARTICLE_\nKjell Hjertsson\n_START_SECTION_\nKarriere som fotballspiller\n_START_PARAGRAPH_\nHjertsson debuterte for Malm\xc3\xb6 FF i Allsvenskan 2. mai 1940 i en kamp mot Hammarby IF, 17 \xc3\xa5r gammel. Hjertsson spilte totalt 176 kamper i Allsvenskan, de fleste for Malm\xc3\xb6 FF, men ogs\xc3\xa5 for R\xc3\xa5\xc3\xa5 IF tidlig p\xc3\xa5 1950-tallet. Kjell Hjertsson spilte 29. mai 1944 en kamp sammen med br\xc3\xb8drene Arne Hjertsson og Sven Hjertsson mot AIK p\xc3\xa5 R\xc3\xa5sunda, hvor Malm\xc3\xb6 FF sikret seg f\xc3\xb8rste svenske mesterskap i fotball. Dette var ogs\xc3\xa5 f\xc3\xb8rste og eneste gangen at alle tre br\xc3\xb8drene spilte sammen p\xc3\xa5 dette niv\xc3\xa5et._NEWLINE_Hjertsson tilh\xc3\xb8rte Malm\xc3\xb6 FF-generasjonen som spilte 49 kamper p\xc3\xa5 rad uten tap i Allsvenskan. Sesongen 1949-1950 ble Hjertsson igjen svensk mester med Malm\xc3\xb6 FF._NEWLINE_Konkurransen om plassene p\xc3\xa5 Malm\xc3\xb6 FFs f\xc3\xb8rstelag tilspisset p\xc3\xa5 denne tiden, og i 1950 forlot Hjertsson Malm\xc3\xb6 FF til fordel for R\xc3\xa5\xc3\xa5 IF, sammen med lagkameratene Walle Ek og Gustaf Nilsson. R\xc3\xa5\xc3\xa5 sikret seg, etter opprykk fra division II, sesongen 1950-51 sensasjonelt andreplassen i Allsvenskan. Hjertsson spilte 29 kamper og scoret tre m\xc3\xa5l for laget de to sesongene R\xc3\xa5\xc3\xa5 IF var i Allsvenskan.\n_START_SECTION_\nEtter fotballkarrieren\n_START_PARAGRAPH_\nKjell Hjertsson satt i Malm\xc3\xb6 FFs styre fra 1966 til 1983.'